Nicolai Andresen

Nicolai Andresen () var ein danskfødd kjøpmann og politikar, busett i Christiania frå 1801.

Andresen var frå Tønder i Sønderjylland, son til ein skreddarmeister. Sjølv var han i ein del år tilsett hos ein kjøpmann i Flensburg. I 1801 kom han til Christiania og vart kompanjong hos kjøpmann G.F. Hagemann. Frå 1809 til 1845 dreiv Andresen eigenhendig ei grossist- og bankforretning i den norsk hovudstaden. Bankverksemda hans var elles grunnlaget for den seinare etablerte Andresens Bank.

Gjennom fleire tiår sat Andresen i fleire utval og kommisjonar som stelte med bank- og finanssaker. Han møtte på Stortinget 1818 som varamann for Paul Thrane, og var i 1824 fyrsterepresentant for Christiania på tinget. I 1818 var han medlem av ti komitear, mellom andre i budsjettkomiteen, om handelsflagget og om vekslar/vekselrenter. Andresen var medlem av det fyrste bystyret i hovudstaden og var bystyremedlem 1837-43.

Kjelder
Lindstøl, Tallak: Stortinget og Statsraadet 1814-1914. Kristiania, 1914
Norsk biografisk leksikon


Kategori:Norske kjøpmenn
Kategori:Norske skipsreiarar
Kategori:Norske bankierar
Kategori:Norske gründerar
Kategori:Stortingsrepresentantar 1818-1820
Kategori:Stortingsrepresentantar 1824-1826
Kategori:Stortingsrepresentantar for Oslo
Kategori:Vasaordenen
Kategori:Folk frå Oslo
Kategori:Folk frå Tønder
Kategori:Nordmenn av dansk opphav